પોલીસે અમારા સહયોગી અખબાર ટાઈમ્સ ઑફ ઈન્ડિયાને જણાવ્યું કે આરોપીએ અન્ય બે વિદ્યાર્થીઓને પણ બાથરૂમમાં બોલાવ્યા હતા, પણ આરોપી તેમના પર પકડ ન જમાવી શક્યો અને બંને વિદ્યાર્થીઓ ત્યાંથી ભાગી ગયા હતા. બાદમાં આરોપીએ દેવ તડવી પર ચાકુ વડે હુમલો કર્યો હતો જેથી તે ઘટના સ્થળે જ મૃત્યુ પામ્યો હતો. દેવની હત્યા કર્યાના થોડા દિવસ અગાઉ શિક્ષકે યુનિફોર્મ પહેરવા મામલે આરોપી વિદ્યાર્થીને ઠપકો આપ્યો હતો જેથી તે સ્કૂલ જ બંધ કરાવી દેવા માંગતો હતો.